**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Monolog i dijalog - Mali princ i Selidba** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  – prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO JE ŠTO?**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Komunikacijska situacija: učiteljica/učitelj može s djecom povesti razgovor o značenju riječi *govoriti* i *razgovarati*.  **2. MONOLOG**  **Ishod aktivnosti:** učenik izdvaja važne podatke iz poslušanoga teksta prema uputi; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike; prepoznaje obilježja dramskih tekstova: lica, dijalog, monolog; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učiteljica/učitelj najavljuje ulomak iz knjige *Mali princ*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: S kim mali princ razgovara na kraju ulomka?  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Mali princ na kraju ulomka razgovara sam sa sobom.)  Učiteljica/učitelj pitanjima uvodi učenike u kratku sadržajnu analizu: Tko razgovara u prvome dijelu teksta? Zašto je mali princ bio nesretan? Što mu je njegova ruža pričala? Pročitaj rečenicu u kojoj mali princ doznaje da njegova ruža nije jedinstvena. Ima li mali princ sugovornika u drugome dijelu teksta? Objasni. Ispričaj o čemu je razmišljao i govorio u sebi.  Učenici čitaju objašnjenje pojma monolog. Učiteljica/učitelj može bitno zapisati na ploču, a učenici zapisuju u svoje bilježnice.  **3. DIJALOG**  **Ishod aktivnosti:** učenik izdvaja važne podatke iz poslušanoga teksta prema uputi; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike; prepoznaje obilježja dramskih tekstova: lica, dijalog, monolog; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učiteljica/učitelj najavljuje igrokaz *Selidba*. Prije čitanja (ili slušanja) učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti na pitanje: Tko su likovi u igrokazu?  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja (Likovi u igrokazu su roda i žaba.)  Učiteljica/učitelj pitanjima uvodi učenike u kratku sadržajnu analizu: Tko razgovara u ovome igrokazu? O čemu razgovaraju? Što žaba želi saznati od rode? Pročitaj kako joj roda odgovara. Što misliš koja je namjera rode? Što je roda obećala žabi ako pođe s njom? Kako joj je žaba odgovorila? Pročitaj taj dio. Što zaključuješ iz žabljega odgovora?  Koliko likova razgovara u igrokazu? Prouči još jednom ova dva teksta. U čemu se razlikuju? Nabroji likove u prvome tekstu. Kako zovemo vrstu teksta u kojemu pisac iznosi svoja razmišljanja?  Učenici čitaju objašnjenje pojma dijalog. Učiteljica/učitelj može bitno zapisati na ploču, a učenici zapisuju u svoje bilježnice.  **4. MOGU I OVO**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom - učenici rješavaju zadatke u udžbeniku:  - svojim riječima trebaju objasniti rečenice: Život je tako dobar. Potrudimo se oko njega zajedno.  - pišu nastavak dijaloga između rode i žabe kada su se ponovno srele u proljeće  - trebaju napisati monolog o sebi, svojem načinu života, prijateljima, obitelji i oblikovati ga tako da sebe predstavljaju svojim prijateljima iz razreda.  Nekoliko učenika čita svoje gotove uratke.  **PRIJEDLOG ZAPISA NA PLOČI**  Monolog i dijalog  MONOLOG - govor jedne osobe u kojemu iznosi svoja razmišljanja, raspoloženje i slično  DIJALOG - pisani ili usmeni razgovor između dviju ili više osoba | | | | [**Zvučna čitanka**](https://hr.izzi.digital/DOS/46428/92646.html#block-2561839)  [**Zvučna čitanka**](https://hr.izzi.digital/DOS/46428/92646.html#block-2561948) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** B. 2. 1. Promiče pravila demokratske zajednice. |