**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Pošalji mi poruku** | | | | |
| ISHODI: | OŠ HJ A. 4. 1. Učenik razgovara i govori u skladu s komunikacijskom situacijom.  - razgovara i govori prema zadanoj ili slobodnoj temi  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  OŠ HJ A. 4. 3. Učenik čita tekst i prepričava sadržaj teksta služeći se bilješkama.  – izdvaja važne podatke iz teksta i piše bilješke s obzirom na sadržaj i strukturu  OŠ HJ A. 4. 4. Učenik piše tekstove prema jednostavnoj strukturi.  – piše prema predlošcima za ovladavanje gramatičkom i stilističkom normom potrebnom za strukturiranje teksta  OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.  – upotrebljava podatke u različite svrhe: proširuje sadržaje učenja, priprema se za pisanje i govorenje  OŠ HJ C. 4. 2. Učenik razlikuje elektroničke medije primjerene dobi i interesima učenika.  - razlikuje televiziju, radio, internet  – pristupa društvenim mrežama uz vođenje i usmjeravanje te pretražuje mrežne portale za djecu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **EMOJI**  **Ishod aktivnosti:** učenik razgovara i govori prema zadanoj ili slobodnoj temi; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; razlikuje televiziju, radio i internet.  **Opis aktivnosti:**  Učiteljica/učitelj pitanjima usmjerava komunikacijsku situaciju: Kome najčešće šaljete poruke? Pazite li na pravopis pri pisanju poruka? Što upotrebljavate umjesto nekih riječi? Znate li kako se zovu te sličice? To su *emoji*. Nacrtaj neke koje najčešće upotrebljavaš u porukama.  **2. ČITAM PORUKU**  Ishod aktivnosti: učenik izdvaja važne podatke iz teksta i piše bilješke s obzirom na sadržaj i strukturu; dolazi do podataka kombinirajući različite izvore; upotrebljava podatke u različite svrhe: proširuje sadržaje učenja.  **Opis aktivnosti:**  Komunikacijska situacija: Učenici čitaju napisanu poruku. Čime su zamijenjene neke riječi? U kojem se obliku komunikacije koriste ovakvi znakovi? Objasni zašto se osoba na početku nije predstavila. Koji izrazi iz poruke ne bi bili prikladni za službeni razgovor?  U dopisivanju i pisanju SMS poruka često se koriste kratice. Objasni što znače kratice LOL i OMG!  LOL - Laugh out loud! - smijati se na sav glas  OMG - Oh, my God! – O moj Bože!  Pročitaj što su *emoji*. Po čemu se razlikuje *emoj* od *emotikona*?  Učenici čitaju poruku još jednom upotrebljavajući određene riječi umjesto znakova,  **3. PIŠEM PORUKU**  Ishod aktivnosti: učenik piše prema predlošcima za ovladavanje gramatičkom i stilističkom normom potrebnom za strukturiranje teksta; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učenici trebaju sastaviti i napisati poruku učiteljici/učitelju u kojoj ju/ga mole da im ponovno pošalje popis lektire. Poruka treba biti jasna, jezgrovita i pravopisno točna.  Nekoliko učenika čita svoje gotove uratke.  **4. KAKO NAJČEŠĆE KOMUNICIRAMO?**  Ishod aktivnosti: učenik izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učenici se trebaju prisjeti jednoga svojega radnoga dana i popuniti grafikon. Trebaju obojiti stupac kod odgovarajućega broja i zatim vidjeti kojim se oblikom komunikacije najviše koriste tijekom dana. Brojevi označavaju broj osoba s kojima učenik razgovara na neki od ponuđenih načina.  Kratki pozdrav ili vikanje na igrače iz igrice nije razgovor. Razgovor uključuje razmjenu nekoliko rečenica.  Analiziraju i objašnjavaju dobivene rezultate. Što možemo zaključiti? | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** B. 2. 3. Učenik primjenjuje komunikacijska pravila u digitalnome okružju. |